Diari Oficial de la Generalitat Valenciana


Sumari del DOGV 7439, del 09-01-2015 (2014/11600)

Subhasta de bé immoble a Alberic.
---------------------------------

### Dades del document

Número de DOGV
:   7439

Data del DOGV
:   09-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2014/11195


Organisme emissor
:   Notaria de Pablo Noguera Peñalva

Tipus de document
:   Subhasta

Subhasta de bé immoble a Alberic. [2014/11298]  
Pablo Noguera Peñalva, notari d'Alberic i de l'Il·lustre Col·legi de València, faig saber:  
Que en la meua notaria, sítia a Alberic, carrer de la Séquia Reial del Xúquer, número 2, tercer, es tramita la venda extrajudicial, conforme a l'article 129 de la Llei Hipotecària, de la finca hipotecada següent:  
Urbana. Vivenda unifamiliar sítia a Alberic, carrer del Cardenal Cisneros, número onze, que s'assenta sobre un solar que ocupa setanta metres quadrats (70 m²). Consta de dos plantes, distribuïdes: la planta baixa, en saló menjador, cuina, bany i corral; i l'alta, en tres dormitoris, bany i terrassa, que estan comunicades ambdós interiorment per una escala. La superfície útil total és de cent díhuit metres, amb cinquanta decímetres quadrats (118,50 m²). Confronta: dreta entrant, de José Galbis Tortosa; esquerra, d'Enrique Chornet Martínez; i esquenes, de Serafín Doménech Calatayud.  
Referència cadastral: 6215944AQ1765E5905TA.  
Consta la seua inscripció en el Registre de la Propietat d'Alberic, en el tom 449, llibre 99, foli 40, finca registral número 9040 d'Alberic, inscripció primera.  
Títol d'adquisició: pertany a Loreto Martínez Martorell i a Emilio Domínguez Doménech la totalitat del ple domini, a parts iguals indivises, amb caràcter privatiu, per títol de compravenda, en virtut d'escriptura atorgada a Alberic, en data 17 de gener de 1977, davant del notari Andrés Verdú Belmonte. Declarada l'obra nova per mitjà d'escriptura atorgada a Alberic, el dia 21 de desembre de 1993, davant del notari Eduardo Grima Aynat.  
És procedent la subhasta de la finca i atés que esta és la vivenda habitual del deutor, se'n fan saber les condicions:  
La realització del valor del bé es durà a terme a través d'una única subhasta, que se celebrarà el dia 11 de febrer de 2015 a les 12.00 hores en la meua notaria.  
El tipus de subhasta és de cent huitanta mil cinc-cents trenta-un euros amb noranta-dos cèntims (180.531,92 €).  
La documentació i el certificat del registre a què es referixen els articles 236.a) i 236.b) del Reglament Hipotecari poden consultar-se en la meua notaria de dilluns a dijous de 09.00 a 14.00 i de 16.00 a 19.00 hores i divendres de 09.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en esta notaria una quantitat equivalent al trenta per cent (30%) del tipus de subhasta, per mitjà de xec bancari a nom del notari o per mitjà de justificació de l'ingrés en el compte de l'entitat Bankia número 2038 6025 57 5153062761.   
Podran fer-se postures per escrit en plec tancat, acompanyades del justificant del depòsit previ, fins al moment de la subhasta.   
Només l'adjudicació a favor del creditor requeridor o la rematada a favor seu o d'un creditor posterior podrà fer-se a qualitat de cedir a un tercer.  
La subhasta se subjecta al procediment següent:  
1. Si es presenten postures per un import igual o superior al 70 per cent del valor pel qual el bé haja eixit a subhasta, s'entendrà adjudicada la finca a qui presente la millor postura.  
2. Quan la millor postura presentada siga inferior al 70 per cent del tipus assenyalat per a la subhasta, podrà el deutor presentar, en el termini de 10 dies, tercer que millore la postura, oferint una quantitat superior al 70 per cent del valor de taxació o que, inclús inferior a este import, resulte suficient per a aconseguir la completa satisfacció del dret de l'executant.  
3. Transcorregut l'expressat termini sense que el deutor del bé realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca o finques per import igual o superior al 60 per cent del valor de taxació.  
4. Si el creditor no fera ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, si és inferior, que cobrisca, almenys, la quantitat reclamada per tots els conceptes.  
5. Si en l'acte de la subhasta no hi ha cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
6. Si el creditor no fera ús de la facultat a què es referix el paràgraf anterior, el notari donarà per acabada l'execució i tancarà i protocol·litzarà l'acta, i quedarà expedita la via judicial que corresponga.  
  
Alberic, 24 de desembre de 2014.- El notari: Pablo Noguera Peñalva.